Ուղեղի գործունեության բարելավման համար անհրաժեշտ են հետեւյալ սննդանյութերը` մագնիում, ցինկ, երկաթ, ֆոսֆոր եւ յոդ: Մագնիումն օգնում է հաղթահարել սթրեսը, բարելավում է արյան շրջանառությունը, խթանում է մտավոր գործունեությունը: Ցինկը բարենպաստ ազդեցություն է գործում ուշադրությունը կենտրոնացնելու վրա: Երկաթն ուղեղին թթվածին է մատակարարում: Ֆոսֆորը ուղեղի բջիջներին էներգիա է տալիս: Յոդի դերն ուղեղի սնուցման համար ընդհանրապես դժվար է գերագնահատել: Դրա պակասի դեպքում երեխաները վատ են զարգանում եւ մտավոր, եւ ֆիզիկական առումով, հետագայում դա կարող է թուլամտության հանգեցնել: